Wes-Kaap wil R1 miljard aan landbou besteeDie Wes-Kaap se departement landbou beloof om boere se lewens te vergemaklik. (Foto: Steve Buissinne, Pixabay) Die minister van landbou in die Wes-Kaap, dr. Ivan Meyer, het vroeër die week sy begroting vir die finansiële jaar 2022-’23 voorgelê. Hy sê hy gaan amper R1 miljard (R969 218) inspan om sake weer vlot te laat verloop en selfs beter te presteer as voor die afgelope twee jaar se verlammende inperkings. Die grootste deel van die begroting is boonop geoormerk om ondersteuningsdienste aan boere te bied. “Ons sal voortgaan om die ekonomiese herstel van die Wes-Kaap te lei, werk te skep en vorentoe te beur,” sê hy. Dié provinsie voel hulle het ŉ reputasie om te handhaaf. “Ná die begrotingsrede is die Wes-Kaap as geheel se sentrale tema dat ons vervolgens uitsonderlik beter gaan vaar,” het Daniel Johnson, die spreekbuis van dr. Meyer, aan Maroela Media gesê. “Ons beskou onsself as die provinsie wat die beste bestuur word. Ons maatstaf is nie om net beter as die ander provinsies te wees nie, ons wil uitsonderlik wees.” Die begroting vir 2022-’23 is onder meer geoormerk vir: Werk, veiligheid, welstand en waardigheid bly die Wes-Kaapse regering se strategiese fokuspunte en Meyer wil sy geld aan plekke en behoeftes bestee waar dit verwesenlik sal word: Die departement van landbou in die Wes-Kaap glo dat daar opwindende dinge op die horison wag, gegewe dat landbou in die Wes-Kaap verlede jaar met 8,3% uitgebrei het, wat die naasvinnigste groeiende sektor naas mynbou was, wat met 11,8% gegroei het.